
VENDIM
Nr. 337, datë  22.5.2019

PËR  DISA NDRYSHIME NË VENDIMIN NR. 3, DATË 9.1.2019, TË KËSHILLIT TË MINISTRAVE, “PËR MIRATIMIN E PLANIT TË SHPENZIMEVE, PËR VITIN 2019, TË ENTIT RREGULLATOR TË SEKTORIT TË FURNIZIMIT ME UJË DHE LARGIMIT E PËRPUNIMIT TË UJËRAVE TË NDOTURA (ERRU)”

Në mbështetje të nenit 100 të Kushtetutës dhe të pikës 1, të nenit 11, të  ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar, me propozimin e ministrit të Financave dhe Ekonomisë, Këshilli i Ministrave 

VENDOSI:

1. Në vendimin nr. 3, datë 9.1.2019, të Këshillit të Ministrave, bëhen ndryshimet e mëposhtme:
a) Pika 1 ndryshohet si më poshtë vijon:
“1. Miratimin e planit të shpenzimeve, për vitin 2019, të Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura, në shumën 50 249 000 (pesëdhjetë milionë e dyqind e dyzet e nëntë mijë) lekë, sipas pasqyrës nr. 1/1, që i bashkëlidhet këtij vendimi.”.
b) Pasqyra nr. 1 e vendimit zëvendësohet me pasqyrën nr. 1/1, që i bashkëlidhet këtij vendimi.
[bookmark: _GoBack]2. Ngarkohet Enti Rregullator i Sektorit të Furnizimit me Ujë dhe Largimit e Përpunimit të Ujërave të Ndotura (ERRU) për zbatimin e këtij vendimi.
Ky vendim hyn në fuqi menjëherë.

KRYEMINISTËR
Edi Rama

Pasqyra nr. 1/1
PLANI I RISHIKUAR I SHPENZIMEVE  PËR VITIN 2019
	Nr.
	Emërtimi i shpenzimeve
	Viti 2019 (lekë)

	1.
	Pagat dhe shtesat e tjera
	32,447,000

	2.
	Sigurimet shoqërore dhe shëndetësore 
	4,840,000

	3.
	Shërbime e furniturë
	11,882,000

	4.
	Investime
	1,080,000

	
	TOTALI
	50,249,000

